Мануел Бандейра
Ябълка

Превод от португалски: Александър Муратов, Атанас Далчев, 1968

chitanka.info

От една страна те виждам като изсушена гръд,

от друга като някакъв корем, от чийто пъп

                                                виси все още пъпната му връв.

Червена си като божествената обич.

Във теб под формата на малки семенца

трепти животът чуден

безкрайно.

И ти оставаш проста

между вилица и нож

в една хотелска бедна стая.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.